**เดกซาเมทาโซน 0.25, 0.5, 4 มิลลิกรัม**

**ชนิดเม็ด**

**[ชื่อการค้า]**

**1. ยานี้คือยาอะไร**

* 1. **ยานี้มีชื่อสามัญว่าอะไร**
* เดกซาเมทาโซน (Dexamethasone) เป็นยากลุ่มสเตอรอยด์
	1. **ยานี้ใช้เพื่ออะไร**
* เพื่อบรรเทาการแพ้หรือลดการอักเสบที่รุนแรง และใช้รักษาโรคบางชนิดที่เกิดจากภูมิคุ้มกันผิดปกติซึ่งต้องวินิจฉัยโดยแพทย์

**1.3 การใช้ยานี้อาจเกิดอันตรายรุนแรงได้ จึงต้องสั่งจ่ายโดยแพทย์เท่านั้น**

**2. ข้อควรรู้ก่อนใช้ยา**

* 1. **ห้ามใช้ยานี้เมื่อไร**
* เมื่อเคยแพ้ยานี้หรือยากลุ่มสเตอรอยด์ชนิดอื่นหรือส่วนประกอบอื่น ๆ
* กำลังเป็นโรคแผลในกระเพาะอาหารหรือลำไส้เพราะยานี้ทำให้แผลในกระเพาะหรือลำไส้ทะลุได้
* กำลังมีการติดเชื้อในร่างกายโดยเฉพาะกำลังเป็นวัณโรคหรือกำลังติดเชื้อไวรัสเช่น อีสุกอีใสงูสวัดหัดหรือเริมที่กระจกตาเพราะทำโรคติดเชื้อเหล่านี้รุนแรงขึ้น
* กำลังเป็นโรคกระดูกพรุนเพราะทำให้กระดูกพรุนมากขึ้นและกระดูกแตกหักง่ายขึ้น
* เป็นโรคทางจิตขั้นรุนแรงเพราะทำให้อาการทางจิตรุนแรงขึ้น
	1. **ข้อควรระวังเมื่อใช้ยานี้**
* **ควรหลีกเลี่ยงหรือปรึกษาแพทย์ก่อนใช้ยานี้ ในกรณีต่อไปนี้ เพราะอาจทำให้โรครุนแรงขึ้น หรือเกิดอันตรายจากยานี้มากขึ้น**
* เด็กอาจทำให้เด็กเติบโตช้ากว่าปกติหรือตัวเตี้ย
* ผู้สูงอายุเพิ่มความเสี่ยงต่ออันตรายจากยา
* โรคกล้ามเนื้ออ่อนแรงหรือเคยมีกล้ามเนื้ออ่อนแรงหลังจากใช้ยาสเตอรอยด์
* โรคความดันเลือดสูง
* โรคต้อหิน โรคต้อกระจก
* โรคตับ
* โรคติดเชื้อแบคทีเรีย หรือเชื้อราหรือพยาธิที่ยังไม่ได้รักษา
* โรคไต
* โรคไทรอยด์บางชนิด
* โรคเบาหวาน
* โรคลมชัก
* โรคปวดศีรษะไมเกรน
* โรคหัวใจ
* **แจ้งแพทย์หากท่านมีภาวะต่อไปนี้**
* กำลังตั้งครรภ์เพราะอาจมีอันตรายต่อทารกในครรภ์แต่แพทย์อาจพิจารณาสั่งใช้ยานี้ หากมีเหตุผลทางการแพทย์
* กำลังให้นมบุตรเพราะยาถูกขับออกทางน้ำนม
* **ไม่ควรใช้ยานี้ร่วมกับยาหรือเครื่องดื่มต่อไปนี้** **เพราะอาจมีผลต่อการรักษาหรือเกิดอันตรายได้** •ยากดภูมิกัน•ยาแก้อักเสบที่ไม่ใช่สเตอรอยด์(เช่น แอสไพรินขนาดสูงไอบูโปรเฟน) •ยากันชัก•ยาขับปัสสาวะ•ยาต้านการแข็งตัวของเลือด•ยาลดความดันเลือด•ยาต้านเบาหวาน•ยาต้านวัณโรค •ยาต้านไวรัสเอดส์•ยาต้านเชื้อแบคทีเรีย•ยาต้านเชื้อรา•ยาลดกรด •ยาคุมกำเนิด•ยารักษาโรคหืด•วัคซีน•เครื่องดื่มที่ผสมเหล้า

**3. วิธีใช้ยา**

* 1. **ขนาดและวิธีใช้**
* **ควรใช้ยาตามคำแนะนำของแพทย์หรือเภสัชกรอย่างเคร่งครัด**เพราะขนาดและระยะเวลาในการใช้ยานี้ขึ้นกับชนิดและความรุนแรงของโรค
* กินยานี้พร้อมอาหารหรือหลังอาหารทันทีหรือกินยาพร้อมนมและดื่มน้ำตามมาก ๆควรกลืนทั้งเม็ด ห้ามหักหรือเคี้ยวเม็ดยาเพื่อลดอาการปวดมวนท้อง
* ถ้ากินยาวันละ 1 ครั้ง ให้กินยาหลังอาหารเช้าเพื่อลดผลข้างเคียงของยา
	1. **หากลืมกินยาควรทำอย่างไร**
* ถ้ากินยาวันละ 1 ครั้ง และนึกออกภายใน 12 ชั่วโมง ให้กินยาทันทีที่นึกได้แต่ถ้าลืมกินเกิน 12 ชั่วโมงไม่ต้องกินยามื้อนั้นให้รอกินยาของมื้อต่อไปและห้ามกินยาเพิ่มเป็น 2 เท่า
* ถ้ากินยามากกว่าวันละ 1 ครั้ง หรือกินยาแบบวันเว้นวัน และนึกออกภายใน 12 ชั่วโมง ให้กินยาทันทีที่นึกได้ แต่ถ้าลืมกินเกิน 12 ชั่วโมงไม่ต้องกินยามื้อนั้นให้รอกินยาของมื้อต่อไปและห้ามกินยาเพิ่มเป็น 2 เท่า
* หากไม่มั่นใจให้ปรึกษาแพทย์หรือเภสัชกร
	1. **ถ้ากินยานี้เกินขนาดที่แนะนำ ควรทำอย่างไร**
* ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที

**4.ข้อควรปฏิบัติระหว่างใช้ยา**

* + ใช้ยานี้ตามแพทย์สั่งอย่างเคร่งครัดหากอาการแย่ลงหรือมีผลข้างเคียงจากยาที่ทนไม่ได้ให้แจ้งแพทย์
* ห้ามลดหรือหยุดกินยาเองเพราะอาจทำให้อาการของโรคกำเริบหรือเกิดอาการขาดยา ทำให้ความดันเลือดต่ำ หมดสติได้
	+ อย่าอยู่ใกล้ชิดผู้ติดเชื้อวัณโรคและไวรัส เช่น อีสุกอีใส หัดเพราะยานี้ทำให้ติดเชื้อได้ง่ายขึ้นและอาการติดเชื้อรุนแรง หากมีอาการติดเชื้อ เช่น มีไข้ มีผื่น ให้รีบพบแพทย์
* แจ้งแพทย์หรือทันตแพทย์ว่ากำลังใช้ยานี้หากต้องผ่าตัดหรือทำฟันเนื่องจากอาจต้องเพิ่มขนาดยานี้
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา

**5.อันตรายที่อาจเกิดจากยา**

* 1. **อาการที่ต้องหยุดยาแล้วรีบไปพบแพทย์ทันที**
* กล้ามเนื้ออ่อนแรง ปวดกล้ามเนื้อ ปวดเส้นเอ็น
* คันช่องคลอดหรือตกขาวผิดปกติ
* บวมที่ใบหน้าเปลือกตา ริมฝีปาก ลมพิษ
* ประจำเดือนผิดปกติ
* ปวดท้อ คลื่นไส้ อาเจียนรุนแรง
* ปวดหลัง ปวดกระดูก กระดูกแตกหัก
* ปวดหัว ปวดตา ตาพร่า มองเห็นไม่ชัด
* ผื่นแดง ตุ่มพอง ผิวหนังหลุดลอก
* มีจ้ำตามผิวหนัง รอยฟกช้ำ หรือเลือดออกผิดปกติ
* มีอาการชัก
* มีอาการติดเชื้อ เช่น มีไข้ หนาวสั่น เจ็บคอ
* รู้สึกอ่อนเพลียรุนแรง
* หน้ากลมบวม ตัวบวม น้ำหนักขึ้นเร็วผิดปกติมือและเท้าบวม
* หน้ามืด เป็นลม แน่นหน้าอก หายใจลำบาก
* อารมณ์แปรปรวน นอนไม่หลับ สับสน ประสาทหลอน ซึมเศร้า อยากฆ่าตัวตาย
* อุจจาระมีสีดำคล้ายยางมะตอยหรือมีเลือดปน
	1. **อาการที่ไม่จำเป็นต้องหยุดยาแต่ถ้ามีอาการรุนแรง ให้ไปพบแพทย์ทันที**
* ปวดมวนท้อง อาหารไม่ย่อย คลื่นไส้ อาเจียน
* เป็นแผลหายยาก
* เป็นสิว
* ผิวหนังบางลง ผิวหนังแตก
* มีขนตามร่างกายมากขึ้น
* เหงื่อออกมาก
* อยากอาหารมากขึ้น และน้ำหนักตัวเพิ่ม

**6. ควรเก็บยานี้อย่างไร**

* เก็บไว้ในภาชนะบรรจุเดิมตามที่ได้รับมา
* แกะยาออกจากแผงเมื่อจะกินในแต่ละครั้งเท่านั้น
* เก็บยาในที่แห้ง อย่าให้โดนแสงโดยตรงโดยทั่วไป ควรเก็บที่อุณหภูมิไม่เกิน 30 องศาเซลเซียส ไม่เก็บยาในที่ร้อนหรือชื้น เช่น ในรถ ห้องน้ำ ห้องครัว ไม่ควรเก็บยาในตู้เย็น
* เก็บให้พ้นสายตาและมือเด็ก

**ผู้ผลิต/ผู้นำเข้า/ผู้แทนจำหน่าย..................**

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>

**เอกสารนี้เป็นข้อมูลโดยย่อ หากมีข้อสงสัยให้ปรึกษาแพทย์หรือเภสัชกร**